32012R0757
L 223/31
SLUŽBENI LIST EUROPSKE UNIJE
20.08.2012.
PROVEDBENA UREDBA KOMISIJE (EU) br. 757/2012
od 20. kolovoza 2012.
o suspenziji unošenja primjeraka određenih vrsta divlje faune i flore u Uniju
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 338/97 od 9. prosinca 1996. o zaštiti vrsta divlje faune i flore uređenjem trgovine njima (1), a posebno njezin članak 19. stavak 1.,
nakon savjetovanja sa Skupinom za znanstvenu reviziju,
budući da:
(1)
Članak 4. stavak 6. Uredbe (EZ) br. 338/97 predviđa da Komisija može odrediti ograničenja unošenja određenih vrsta u Uniju sukladno uvjetima utvrđenima u njegovim točkama (a) do (d). Nadalje, provedbene mjere za takva ograničenja utvrđene su u Uredbi Komisije (EZ) br. 865/2006 od 4. svibnja 2006. o utvrđivanju detaljnih pravila o provedbi Uredbe Vijeća (EZ) br. 338/97 o zaštiti vrsta divlje faune i flore uređenjem trgovine njima (2).
(2)
Popis vrsta čije se unošenje u Uniju suspendira utvrđen je u Provedbenoj uredbi Komisije (EU) br. 828/2011 od 17. kolovoza 2011. o suspenziji unošenja u Uniju primjeraka određenih vrsta divlje faune i flore (3).
(3)
Na temelju novih informacija, Skupina za znanstvenu reviziju zaključila je da će status očuvanja određenih vrsta iz popisa u prilozima A i B Uredbi (EZ) br. 338/97 biti ozbiljno ugrožen ako se ne suspendira njihovo unošenje u Uniju iz određenih država podrijetla. Stoga treba suspendirati unošenje sljedećih vrsti:
Canis lupus (lovački trofeji) iz Mongolije i Tadžikistana;
Ursus arctos (lovački trofeji) iz Kazakstana;
Profelis aurata, Polemaetus bellicosus, Terathopius ecaudatus i Varanus albigularis iz Tanzanije;
Callosciurus erythraeus, Sciurus carolinensis i Sciurus niger (živi primjerci) iz svih država;
Chamaeleo gracilis (divlji primjerci) iz Gane i Toga;
Chamaeleo senegalensis (divlji primjerci) iz Benina, Gane i Toga;
Chamaeleo senegalensis (primjerci iz uzgoja čija je dužina od njuške do anusa veća od 6 cm) iz Benina;
Varanus spinulosus iz Salamunovih Otoka;
Kinixys belliana (divlji primjerci) iz Benina i Gane;
Kinixys erosa (divlji primjerci) iz Toga;
Kinixys homeana (divlji primjerci), Pandinus imperator i Scleractinia spp. iz Gane;
Kinixys homeana (primjerci iz uzgoja čija je dužina oklopa veća od 8 cm) iz Toga;
Mantella cowani iz Madagaskara;
Hippocampus erectus iz Brazila;
Hippocampus kuda iz Kine;
Tridacna crocea, Tridacna derasa, Tridacna maxima i Tridacna squamosa iz Salomonovih Otoka;
Euphyllia paraancora, Euphyllia paradivisa, Euphyllia picteti, Euphyllia yaeyamaensis, Eguchipsammia fistula i Heliofungia actiniformis iz Indonezije;
Rauvolfia serpentina iz Mjanmaa;
Pterocarpus santalinus iz Indije;
Christensonia vietnamica iz Vijetnama;
Myrmecophila tibicinis iz Belizea.
(4)
Skupina za znanstvenu reviziju zaključila je i da, na temelju najnovijih dostupnih informacija, suspenzija unošenja sljedećih vrsti u Uniju više nije potrebna:
Falco cherrug iz Armenije, Iraka, Mauritanije i Tadžikistana;
Saiga tatarica iz Kazakstana i Rusije;
Callithrix geoffroyi iz Brazila;
Amazona autumnalis iz Ekvadora;
Ara chloropterus iz Argentine i Paname;
Ara severus iz Gvajane;
Aratinga acuticaudata iz Urugvaja;
Cyanoliseus patagonus iz Čilea i Urugvaja;
Deroptyus accipitrinus iz Perua;
Triclaria malachitacea iz Argentine i Brazila;
Caiman crocodilus iz El Salvadora, Gvatemale i Meksika;
Calumma andringitraense, Calumma boettgeri, Calumma fallax, Calumma gallus, Calumma glawi, Calumma globifer, Calumma guillaumeti, Calumma malthe, Calumma marojezense, Calumma oshaughnessyi, Calumma vencesi, Furcifer bifidus, Furcifer petteri, Furcifer rhinoceratus, Furcifer willsii, Cycadaceae spp., Stangeriaceae spp. i Zamiaceae spp. iz Madagaskara;
Heloderma suspectum iz Meksika i Sjedinjenih Američkih Država;
Iguana iguana i Boa constrictor iz El Salvadora;
Eunectes murinus iz Paragvaja;
Chelonoidis denticulata iz Bolivije i Ekvadora;
Tridacna gigas iz Fidžija, Mikronezije, Palaua, Papua Nove Gvineje i Vanuatua;
Anacamptis pyramidalis, Himantoglossum hircinum, Ophrys sphegodes, Orchis coriophora, Orchis laxiflora, Orchis provincialis, Orchis purpurea, Orchis simia, Serapias vomeracea and Spiranthes spiralis iz Švicarske;
Cephalanthera rubra, Dactylorhiza latifolia, Dactylorhiza russowii, Nigritella nigra i Ophrys insectifera iz Norveške;
Dactylorhiza traunsteineri, Ophrys insectifera i Spiranthes spiralis iz Lihtenštajna.
(5)
Izvršena su savjetovanja sa svim državama podrijetla vrsta koje podliježu novim ograničenjima unošenja u Uniju sukladno ovoj Uredbi.
(6)
Stoga treba izmijeniti popis vrsta čije se unošenje u Uniju suspendira te zbog jasnoće zamijeniti Provedbenu uredbu (EU) br. 828/2011.
(7)
Mjere predviđene ovom Uredbom u skladu su s mišljenjem Odbora za trgovinu divljom faunom i florom,
DONIJELA JE OVU UREDBU:
Članak 1.
U skladu s odredbama članka 71. Uredbe (EZ) br. 865/2006, suspendira se unošenje u Uniju primjeraka vrsta divlje faune i flore iz popisa u Prilogu ovoj Uredbi.
Članak 2.
Provedbena uredba (EU) br. 828/2011 stavlja se izvan snage.
Upućivanje na Uredbu izvan snage tumači se kao upućivanje na ovu Uredbu.
Članak 3.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 20. kolovoza 2012.